Diari Oficial de la Generalitat Valenciana


Sumari del DOGV 2273, del 24-05-1994 (1994/831508)

DECRET 82/1994, de 26 d'abril, del Govern Valencià, pel qual s'atribueixen determinades competències a l'Institut Valencià de Finances.
---------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/04/26/82**

### Versions

 30/05/1996 - Actualitat  Text inicial: 25/05/1994 - 29/05/1996 

### Dades del document

Número de DOGV
:   2273

Data del DOGV
:   24-05-1994

Secció del DOGV
:   DISPOSICIONS GENERALS

Número del document
:   1994/831508


Data del document
:   26-04-1994

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 30.05.1996**

**Decret 82/1994, de 26 d'abril, del Govern Valencià, pel qual s'atribueixen determinades competències a l'Institut Valencià de Finances.**

**[(DOCV núm. 2273 de 24.05.1994)](http://www.docv.gva.es/datos/1994/05/24/pdf/1994_831508.pdf) Ref. 1631/1994**

La disposició addicional vuitena de la Llei de la Generalitat Valenciana 7/1990, de 28 de desembre, de Pressupostos de la Generalitat Valenciana per a l'exercici 1991, creà l'Institut Valencià de Finances com una entitat de dret públic subjecta a la Generalitat Valenciana, amb plena capacitat  pública i privada, que va quedar adscrit a la Conselleria d'Economia i Hisenda. Les seues finalitats són les d'actuar com a principal instrument de la política de crèdit públic de la Generalitat Valenciana i contribuir a l'exercici de les competències de la Generalitat Valenciana sobre el sistema financer.

D'altra banda, el Decret 132/1992, de 20 de juliol, del Govern Valencià, li atribuí, entre altres, la gestió de l'endeutament de la Generalitat Valenciana i de les seues entitats autònomes i empreses. En aquest context, i com a desenvolupament lògic de les funcions atribuïdes, ara cal explicitar aquesta competència, determinant els procediments per a la coordinació de l'endeutament de les entitats autònomes i empreses de la Generalitat Valenciana.

Així mateix resulta oportú coordinar la totalitat de les relacions de col·laboració que la Generalitat Valenciana manté mitjançant acords o convenis amb les entitats financeres, aplicant a aquestes criteris uniformes.

Per tot això, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 26 d'abril de 1994,

DECRETE:

CAPÍTOL I. De la coordinació de l'endeutament de les entitats autònomes i empreses de la Generalitat Valenciana ****[1]****

**Article primer.**

**Article segon.**

**Article tercer.**

**Article quart.**

CAPÍTOL II. De la coordinació dels convenis subscrits per la Generalitat Valenciana amb entitats financeres

**Article cinqué. Informe**

A efectes de coordinar la totalitat de les relacions de col·laboració de tipus financer amb incidència en els sectors productius que la Generalitat Valenciana manté amb les entitats financers, aplicant a aquestes criteris uniformes, els convenis i els acords de cooperació que subscriguen els òrgans de l'Administració de la Generalitat Valenciana i les seues entitats autònomes i empreses públiques amb entitats financeres requeriran, amb caràcter previ a la subscripció, un informe favorable exprés de l'Institut Valencià de Finances.

L'informe a què es fa referència en el paràgraf anterior, haurà de pronunciar-se sobre les condicions financers estipulades.

**Article sisé. Tramesa**

Els projectes de conveni d'acords s'hauran de trametre a l'Institut Valencià de Finances simultàniament a la petició dels informes establerts en l'article 2.3 i article 6.1 del Decret 20/1993, de 8 de febrer, del Govern Valencià, i les seues normes de desplegament.

DISPOSICIÓ ADDICIONAL

Es modifica la redacció del segon guió de l'article 1 del Decret 132/1992, de 20 de juliol, del Govern Valencià, pel qual s'atribueixen competències a l'Institut Valencià de Finances i se li adscriuen mitjans personals, que quedarà redactat en els termes següents:

“- La tramitació dels expedients de concessió de crèdits, avals i altres caucions a favor d'entitats autònomes i empreses públiques a què es refereix l'article 5 de la Llei d'Hisenda Pública de la Generalitat Valenciana, i a les corporacions públiques, i també la seua gestió i la del risc per avals de la Generalitat Valenciana actualment en vigor.”

DISPOSICIONS FINALS

**Primera**

Es faculta la Conselleria d'Economia i Hisenda per a dictar les disposicions necessàries per a l'aplicació i el desplegament del que disposa aquest decret.

**Segona**

Aquest decret entrarà en vigor l'endemà de la publicació en el Diari Oficial de la Generalitat Valenciana.

València, 26 d'abril de 1994

El President de la Generalitat Valenciana,

JOAN LERMA I BLASCO

El Conseller d'Economia i Hisenda,

AURELIO MARTÍNEZ ESTÉVEZ 

---

****[1]****Capítol I (articles 1 a 4): derogat pel **[Decret 94/1996, de 21 de maig](http://www.docv.gva.es/index.php?id=26&sig=1013/1996&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D94%26ANYO_DISPOSICION%3D1996)**, del Govern Valencià, pel qual es regula la gestió del deute públic, la gestió financera i la coordinació de l'endeutament de les entitats autònomes i empreses de la Generalitat Valenciana (DOCV núm. 2758 de 29.05.1996) Ref. Base de dades 1013/1996.


Còpia Permalink ELI